钦定古今图书集成/方舆汇编/职方典/第1176卷 > 黄州府关梁考 府县志合载
## 钦定古今图书集成/方舆汇编/职方典/第1176卷 > 黄州府关梁考 府县志合载

本府。〈黄冈县附郭。〉

阳逻关　在该镇，为麻城、黄陂、黄安上下通衢。先年设指挥一员守关，今废。

一字桥　在一字门外。又上中马头二桥，在清源门外。

清风桥　在赤壁山麓

鼍龙桥　《古志》云：“在县前。昔有一鼍出没水中，状类龙，因以名桥。” 今无考。

清济桥　在县南二里滨江。明景泰四年，知府余清建。成化间，义民陶晏修。

清平桥　在县南三里，俗名“双桥。” 明成化间，义民陶晏修。

水口新桥　在堵城北

步瀛桥　在团风镇街北，邑人张应柳建。上有文昌祠。

赤壁桥　在团风镇东三里。

琳山河桥　在县北八十里。

孔子河桥　即问津处，一名“孔叹桥。” 明万历三十五年，知县茅瑞征募修。

三里桥　在县西北百二十里。元隐士吴应澍建。

阆苑桥　在阳逻镇蓬莱寺前。明天顺七年，僧祖真重建。

“望龙桥　” 在蓬莱寺前，近龙口，故名。

玉壶桥　在阳逻华山西大江岸。

泥沟桥　在县北百三十里。曹良辅建。

中和桥　在《古邾城》内，今废。

王相桥　在县东三十里。

毛家桥　在县北百二十里，义民郭葵阳建。观风桥　在清远门外。明洪武中知府石磷等建，景泰间重修。

皇清顺治七年，县令杨日昇复修。

来远桥　在一字门外，关王庙左。

清淮桥　在清淮门外

赤山桥　在团风镇东三里。

相隐桥　在安国寺前，韩魏公读书堂之傍，俗名“和尚桥。”

太平桥　一在安国寺前塔下，一在县西百八十里，元隐士吴应澍建，址存。

新桥　一名榆木桥。形家谓郡城环带水，不宜引去，旧为木板，今易石桥。

长清桥　在枫香渡，旧名“枫香桥。” 明正统七年，知府余清修，更今名。

史坝桥　在团风镇西北里许。明嘉靖中陶仲文建。

永清桥　即盘石渡，在团风镇北五里。明正统中，知府余清建，土民暗毁，设渡射利。正德中，知府余贵修。嘉靖中，陶仲文重建。崇祯中，知府杨通宇合黄、麻两邑官绅重修，分地筑堤，勒石表《志》。今桥存而石堤渐毁，夏秋水涨，行者苦之。惠民桥　在阳逻驿前。上有孝弟坊，今名马驿桥。

《觅儿桥　》：《近鱼博》。

贺婆桥　在县北五重乡青坵山溪间。相传前代贺婆建。

行祠桥　一作“行狮” ，在中和上乡。

望仙桥　在县西百六十里。相传麻姑仙女过此。

三台河桥　在县东十五里。明嘉靖中，陶仲文造，一名“通济桥。”

道人湖桥　在县东三十里。

鱼博桥　在县东七里

团风横河口官渡　在县西北五十里。明嘉靖中，陶仲文建浮桥，寻坏。

马桥官渡　在县西二十里。

倒河口官渡　在县西六十里。

鹅公颈官渡　在团风镇，原设史坝官渡。明万历三十三年，本处江水洗崩，议改“史坝。” 大路创设塘夫一名。将原编“史坝” 、“赤山” 二处桥渡夫工。

“《食改编凑》给” ，今仍旧。

阳逻官渡　对江，与江夏为界。

方溢官渡　在团风镇西北二十里。

赤山官渡　：在赤山桥。

白塔河官渡　在县西十八里。

浒子滩　在县西十里，滨江。

大江渡　在县南五里

三江口渡　在县西三十里。

松湖坝渡　：在松樟湖并七湖口二处。

柴埠湖口渡　在阳逻镇，新开口五里。

街埠渡　近阳逻镇十里。

窑埠潭渡　在县西北百三十里。

张家店渡　在庶安上乡。

双溪渡　在县北百三十里。

旧洲渡　在慕义乡旧洲长河。

赤脚山河渡　：在五重乡。

姚二渡　在县北百里慕义乡。

巴河渡　在县东四十里。

枫香渡　：在堵城。有知府何晚龄祀田。

感化河渡　在县北百六十里。

桥潭渡　在五重乡

黄安县

银锭桥　在县南，达会城路五十里。

五里桥　，去县六十里。

太平桥　：距县八十里。吴应澍建。

通济桥　在县西南达会城路二十里。王二尹国任刱。

行祠桥　：距县八十里。

老实桥　，在县东南，达黄州路三十五里。火石桥　，在县西北，达光罗路四十里。

高柳桥　在县西北六十里柳塘，周思久名。“阳真桥　” ，在县西南，达黄陂三十里。

遇仙桥　在县西南十五里。

蕲水桥

巴河镇　人烟辐辏，水陆冲会，一邑之雄峙在是。

兰溪镇　：距县西南四十里。滨江带湖，近新洲阻隔，舟行不便矣。

绿杨桥　距县东一里许，旧为一溪桥。因东坡醉卧桥上作词，有“解鞍攲枕绿杨桥” 之句，遂更名焉。

城角桥　在县三十里

三望桥　、周家桥　皆在治东。

蒋家桥　在县六十里

巴水桥　在县西四十里。

浮桥　：在县治南河，知县潘玨建。

昭化桥　在昭化寺前

毕氏桥　在县东五里，程同志妻毕氏建。潘家桥　在县东十里。明宣德初邻女潘氏建。马坡冲桥　在县二十五里。乡民朱玉成建。大马桥　在县东四十里。

尽街桥　在县西五里。县令潘玨建。

凤皇桥　在县西五里。邑人丘养中妻杨氏建。麻桥　在县西十五里。居民汤民碧建，宋庞安常居此。

苦竹港桥　在县西三十五里，邑民汤仲华建。万花桥　在县北十五里。

新桥　在县北二十里。成化乙巳，蔡时建。六神港桥　在县南二十里。节妇李黄妻程氏建。

“青蒿港桥　居民。” 程福建。

倒流河桥　在县东南四十里。居民郭民楚修建。

南门河渡　：在县治南。

巴河渡　在县西七十里。

罗田县

石门关　在县东北一百里，抵英山界，由北去瓮门关五十里。

青苔关　在县北一百八十里，抵六安界。栗子关　在县北一百八十里，抵六安界。铜锣关　在县西一百四十里，抵商城界。松子关　在县西北一百八十里，抵商城界。瓮门关　在县东北一百八十里，即古岐庙关。抵六安界，乃陆逊追曹之处。

凤凰关　，在县东三十里。自此去石门关一百里。

平湖关　在县西北四十里，抵麻城界。

周家寨　在县北六十里，最险。从来贼不敢窥。郡守卢有《诗》云：“野水清流细，春山晓气浓。一犁人颂雨，到处马嘶风。日色开林口，桃花映柳冲。儿童还爱我，匍匐望高峰。”

石垄寨　在县东南四十里。

鼓羊寨　，在县西北四十里。

熊崖寨　，在县东北十里。

猴猪寨　在县东四十里。

观音寨　在县东南六十里。

望英寨　，在县东北三十里。

斑竹寨　，在县东六十里。

雁门寨　，在县西八十里。上有仙人骑牛迹，山甚险峻。方应尊《歌》云：“松奥茂兮云断连，石嵬嵬兮户悬悬。惊飞鸟兮听啼猿，居此之人兮俟平年。”

天堂寨　，在县东一百六十里多云镇之内，极险。元季徐寿辉奋迹于斯，内有屯粮所、逍遥宫、《无敌碑》，高丈馀。

通济桥　在县东。成化初，知县徐泰建，今废。霸城桥　在县南河街口，今废。

将军桥　在县西门外。石刻“将军形” ，竟已成神。邑太守汪之浃重修，今废而复修之。

板桥湾桥　有三：一在县西厉古桥旁；一义官程信达建；一居民汪朝阳建。

剪刀山桥　在县西七里。医官张善建。

觅儿桥　在县西三十里，义民胡明哲建。玉红桥　在县东四十里，今废。何锡汝《玉红泉》诗即其地也。

祝家桥　在县东八里，判官胡祥建。

观音桥　在县北七十里。

石柱山桥　在县北一百一十里。

花石桥　在县西四里

关口桥　在县南二里

源清桥　在县南一百五十步。

河口桥　在县北十里

李莽崖桥　在县北二十里。

石山桥　在县北二十里。

普西桥　在县东二十五里。

普应桥　在县西六十里。

《官渡河渡　》。《油河嘴渡》。

麻城县

虎头关　在县北七十里商城县界。今立巡检司。元定宗元年冬，权万户耀兵淮南，攻此关寨，进围黄州。张柔从世祖攻鄂，亦乘此关。世祖乘大胜关，与宋兵遇于沙窝，柔子弘彦击破之，进与守关兵战，大克之。

黄土关　在县北九十里光山县界。金兴定五年，仆散安真本名“阿海，出息州，军于七里镇。宋兵据净居山，遣兵击破之。守兵保山寺，纵火焚寺，乘势追至洪门山。宋兵方浚濠立栅，安真军亟战，夺其栅。宋黄统制团兵五千，保此关。关绝险，素有备，坚壁不出。安真分左右军，登巅瞷之，守关者气夺不能战，攻之溃，遂夺” 此关。入梅林关，拔麻城县，抵大江，至黄州，克之。进攻蕲州，杀掠无筭，获宋宗室男子七十馀口。

白沙关　在县北九十里光山县界，与黄土关相近。敌人往来，俱由此关。山路峭壁，委折而上。梁武帝置沙州，治白沙城。后魏因之，又置建宁郡，领建宁县。

大城关　在县北九十里罗山县界。元世祖己未二月入此关，宋戍军皆遁。寻遣廉希宪招诸军，破之，悉纵淮民之被掠者。

长岭关　在县东北一百里商城县界。嘉靖中，盗起九龙湾，兵备佥事沈龙议建守备府于此。修善关　在五关之旁。

木陵关　在县北一百里。齐、陈分界处。齐置，北齐废。唐元和十二年，李道古代柳公绰镇鄂，讨吴元济。道古自将出木陵关，士卒骄不能制，战不力，敌易之。梁天监二年，夏侯夔为征远将军、西阳、武昌二郡守，遣将攻平津、木陵、阴山三关，克之。陈因定州刺史田龙升之叛，令刺史周炅讨之。龙升使高景安军木陵、阴山为声援，而龙升引军别营山谷拒战，炅乃分兵击之，龙升败。铁壁关　在县西四十里，土名“鹅笼山。” 嘉靖中，西山盗起，分巡佥事林遂建议设鹅笼山巡检司。今其址存。

阴山关　在县北六十里。不甚高峻，而横斜盘绕，据高临下，北望二十里，皆在目下。敌初破“黄土、白沙，亦由小径以犯大城。骑兵数千，先至关内，适射雉者六七人，与之遇，遂用弩连毙两骑。敌疑其有伏，因退走不敢犯。” 后魏任城高澄督淮南，遣其长风戍主奇道显攻梁阴山戍，破之，斩其戍主龙骧将军、都蛮侯梅雨祖。

梅林关　，金仆散阿海南侵，军次梅林关，用毕资伦计，出宋军不意，取之。阿海军将南行，留兵：

守关不数日，宋兵夺关守之。阿海复用资伦再夺“梅林关” ，遂破蕲、黄，按军而还。

黑石寨　亦光山县界。旧有连康寨，下有鲍家庄。西有大石牌，俗传关索西征经此。

台山寨　在县西一百里。元世祖伐宋，至淮西台山寨，命董文炳往取之。文炳驰至寨下，谕以祸福，不应，文炳免胄大呼，宋人惧，遂降。郑鼎从世祖南伐，初破大胜关，继破台山寨，擒守者胡知县。即今天台山属黄安县地。

岐亭镇　在县西七十里。按隋杨素居永安，造大舰，大举伐陈。陈南康内史吕仲肃屯岐亭，素乃登陆先攻其寨，仲肃军卒夜溃。

桃林桥　，在县东十五里。至元初，乡人蒋俊建。红石桥　，在县东十五里。

南门桥　在县南

相公桥　在县西门，一名“太平桥。” 宣德癸丑，邑令孙仕忠重建，置亭于上。

望仙桥　在县北五里。《县志》：“在县西二里。旧传为麻姑升仙处。”

祖公桥　在县北三十里。

樊家桥　在县西十里

花桥　在县东十五里，至元初建。

岐亭桥　在岐亭东门外，去县七十里。宋陈慥与苏轼会此。

聚贤桥　在县东十五里。俗传为元学士虞集故里。

望鲁桥　在县东六十里，在龟峰之麓。

塔儿桥　在南门外二里许。有小浮屠，级镂佛相，上有“宋咸平二年” 识。

广仁桥　在县西一里。嘉靖间毛凤韶建。橙林桥　在县西二里。

三里桥　、五里桥　、七里桥。

檀谷桥　在县北十里

观音桥　在县北九十里。邑人吴宗建。

李沭官人桥　在县西二十里官田畈，里人李沭建。沭初为掾吏，行票取堂上鼓，中有云：“务要紧绷密钉，轻击远闻，旦晚同声，阴晴一韵。” 主者赏之，勉令就学。后中顺天乡试，至今土人呼此桥为此名。

狮子桥　在县西四十里。

县河渡　，高岸河渡　。宋家埠河渡。

黄陂县

金竹关　，在县北一百九十里。

团潭河镇　在西南二里。

滠口镇　，在县西南四十里。

沙口镇　，在县东南五十里。

两河口镇　在县北一百二十里。

骆驼桥　在县东二十里。

小板桥　在西郭外

平易桥　：在县治前三十武。邑令石巨川建，欲平易近民，故名。

大板桥　去小板桥五十武，宋嘉定十六年建，明永乐间重修。桥下石将军四，石上有仙人足迹，即《十景》之一。

黄。桥　在县西数百武。世传宋太祖微时过此求水于黄。以酒进，且曰：“酒禁严，勿泄。”后即位，蠲合邑榷酤。

沙港桥　在县北半里

丁公桥　在县西二里

程夫子桥　在县西五里。

洋漫湖桥　在县南四里。

石港桥　在县北十五里。

甘棠桥　在县东四十里。

花石桥　在县西三十里。

和尚桥　在县西四十里。

乌泥港桥　在县西南十五里。

石子湖桥　在县西南三十五里。

鲁台河渡　在县郭外百武。旧设浮桥，每岁取木兰山香钱四十两修之。今废。

许家河渡　在县东四十里。

滠口渡　在县南四十里。设官渡船只，以通往来。

牛河渡　：在县西五十里。设官渡船只。

旧镇河渡　在县西六十里。

蕲州

符干关　，在东关外瓦屑坝，雨湖，沿市湖相通。烟光楼关　，在南关外前江、后湖，路最险要。第一关　，在北关外象马厂，前江、后湖。

龙矶门　：在水西门城外。

凤山门　：在乾明矶前。

襟江门　在南门外

带湖门　在东南二关厢间，临濠以上，乃关险最要。明末流寇猖獗，知州唐世昭从士民议，掘地筑险，稍赖以安。厥后人心日玩，内变潜生。毛、杨交争，镇筸通寇，虽有天堑，弃而不守，室庐灰烬，民命伤残。至今念之，犹为馀恨。《古》云：“地利不如人和。” 亶其然矣。

滑石桥　在州南。宋景定五年，安抚使王益造。吴公桥　，在州大西门外。

大明桥　在赤东湖口。嘉靖丁酉岁，众乡人捐赀鼎建，下甃以石串三十口，屹然百世之利。《新兴》桥　在州北四里。

排埠桥　在赤东湖中，嘉靖丁酉新造。

转篷桥　在州北七十里。明景泰五年造。骆驼桥　在崇居乡，去州百里。明弘治元年卫舍唐仁造。

横车桥　在州北西河驿。官路以木为之。史谓金人犯境，知州李诚之迎击，遇下横车，大破之。芭茅桥　在州北芭茅山侧。官路以木为之。中心桥　在鸿宿洲。明嘉靖十五年，寿官锺惠造。

西河渡

挂口渡　，近议于此水次交兑军储。

乾明渡　在州西一里

黄颡渡　在州西十里，通兴国州。

白马渡　在州东，今瓦屑坝即是。

欧家渡　在青山乡，渡边有石，镌“云路” 二大字，清劲可爱。

广济县

仁寿桥　在县治，跨大河，为西市要津。

沧浪桥　在西关外四高楼下。万历甲寅，知县刘引昌建。

凝秀桥　嘉靖戊午知县杨阜建。桥圮，碑存。

皇清顺治九年碑石改刻他处。

熊家桥　、“清流桥　” 、春风桥　，俱在治东。柯家桥　在治西，通蕲州大道。

搭水桥　在县治西

松阳桥　在县西十五里。蕲水大道，久圮。

皇清康熙四年，知县黄玉铉重建。

周源桥　在县西二十五里。

荆竹桥　在县西三十里，邑人胡介甫募修。黄花桥　，在县西六十里。

连城桥　，僧自猛募修。

双城桥　耆民袁琪变产修造。

陶家塘桥　　、“仓头埠桥　　” 、“官桥。”

何家桥　　　、凤港桥　　　。花关桥。

大金桥　　。“城塘桥　　。” “伊家桥。”

车坊桥　　。“栗木桥　　。” “五里桥。”

七里桥　　：杨桥　　　、北川桥。

松阳渡　在县治西

史家渡　　、《北港口渡　　》。伊家渡。

《童师排渡　　》。《邓家渡》。

黄梅县

“北隘　”北通蕲州后山、杨子、九山门。山东北隘　东北通宿松、太湖亭前驿。

《东隘　》东通宿松、佛坐岭。

西隘　西通广济双城驿。

西南隘　：“西南通广济。” 龙坪保赛庙。

南隘　南通浔阳江。清江镇。

东南隘　“东南涉湖口江。”

平政桥　在县治南

明月桥　在城隍庙前

亭前驿桥　在县北三十里。

凤凰桥　：在县治东北，今淤成街。

辞母桥　在利道门外，俗呼“射弹桥。” 相传五祖于此辞母。

卜家桥　在教场侧，今圮。举人蒋文修。

文昌桥　跨县河，通关帝庙，今废。

太平桥　在西关外通会仓左。

芦花桥　在东关外，因寇过，遂废。顺治十年，乡民龚德甫重修。

马头桥　在小南门外一里许。

上谷塘桥　在西南五里。

上山桥　在正西五里

下山桥　在正西六里

沙河桥　在县东五里，知县杨本俊建。石梁仁寿桥　在县东八里。乡民项世金建。

县前河渡　在县治南

濯港渡　在县东二十里。

白湖渡　在县南三十里。

清江渡　在县南九十里。